
ΑΠΟΣΠΑΣΜΑ                        
Από το πρακτικό της με αριθ. 48ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 410/2023
Στη Λευκάδα σήμερα  στις 17 του μηνός Νοεμβρίου του έτους 2023, ημέρα Παρασκευή και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 25236/13-11-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκε για συζήτηση ένα (1) θέμα Εκτός Ημερήσιας Διάταξης.

ΘΕΜΑ 2ο: Απόφαση Ο.Ε. για  μη άσκηση έφεσης του Δήμου Λευκάδας κατά της αριθ’ 291/2023 απόφασης του Μονομελούς Πρωτοδικείου Λευκάδας.

Εισηγήτρια: Μαυρέτα Καρύδη, δικηγόρος του Δήμου

Ο Πρόεδρος της Ο.Ε. κ. Χαράλαμπος Καλός, Δήμαρχος, έδωσε τον λόγο στον κ. Δημήτριο Μασούρα, δικηγόρο του Δήμου, ο οποίος εισηγείται το θέμα λόγω απουσίας της εισηγήτριας και έθεσε  υπόψη των μελών της Επιτροπής την εξής γνωμοδότησή της:

«Περιήλθε εις γνώση μου η αριθ’291/2023 απόφαση του Μονομελούς Πρωτοδικείου Λευκάδας η οποία δίκασε την αγωγή του  Κωνσταντίνου Αραβανή  του Αναστασίου και της Ευθυμίας που στρεφόταν κατά του Θεμιστοκλή Αραβανή της Παρασκευής Αραβανή  και του  Δήμου Λευκάδας.

Η εν λόγω αγωγή  αφορούσε διόρθωση αρχικών εγγραφών στο Ελληνικό Κτηματολόγιο .Στην προκειμένη περίπτωση η απόφαση αναφέρει ότι ο  αναγνωρίζεται εδαφικό τμήμα εμβαδού 1,50 τ.μ  το οποίο φέρεται εσφαλμένα ως τμήμα γεωτεμαχίου με ΚΑΕΚ 34020ΕΚ00041 φερόμενης ιδιοκτησίας του Δήμου Λευκάδας.

Το ακίνητο του πιο πάνω ενάγοντα  βρίσκεται στη  Καρυά Λευκάδας. 

Σύμφωνα με την απόφαση  που έλαβε γνώση η ΥΔΟΜ  με το αριθ’24417/31/10/2023αριθ’πρωτ.αλλά και  διαβιβαστικό που έστειλε το γραφείο μου προς   την ΥΔΟΜ ,δεν προκύπτει ότι υπάρχει αμφισβήτηση για το πιο πάνω εμβαδόν 1,50 τ.μ  το οποίο  μάλιστα εμπίπτει μέσα στα όρια της απόκλισης του 10%

Ως εκ τούτου θεωρώ ότι δεν υφίσταται λόγος άσκησης έφεσης κατά της πιο πάνω απόφασης.

                     ΓΙΑ ΤΟ ΛΟΓΟ ΑΥΤΟ

                 Εισηγούμαι προς την Οικονομική Επιτροπή του Δήμου Λευκάδας

Να αποφασίσει περί μη άσκησης έφεσης  του Δήμου Λευκάδας κατά της αριθ’291/2023  απόφασης του  Μονομελούς Πρωτοδικείου Λευκάδας εντός της αποσβεστικής προθεσμίας των τριάντα ημερών υπολογιζομένης από  την ημερομηνία επίδοσης αυτής προς το Δήμο Λευκάδας, ήτοι 29/11/2023.» 

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ

Τη μη άσκηση έφεσης του Δήμου Λευκάδας κατά της αριθ’291/2023  απόφασης του  Μονομελούς Πρωτοδικείου Λευκάδας .


Η απόφαση αυτή πήρε αύξοντα αριθμό: 410/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

































σελ. 26
2

